Source: http://ec.europa.eu/civiljustice/time_limits/time_limits_spa_mt.htm
Timestamp: 2015-10-04 18:00:12+00:00
Document Index: 1939607

Matched Legal Cases: ['qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Skadenzi taż-Żmien skond il-Proċedura - Spanja
> Skadenzi taż-Żmien skond il-Proċedura
> Spanja
L-aħħar aġġornament: 08-10-2007
Skadenzi taż-Żmien skond il-Proċedura - Spanja
Diversi tipi ta’ termini applikabbli skond id-diversi regoli proċedurali fi kwistjonijiet ċivili. 2.
Lista tal-jiem mhux tax-xogħol skond ir-Regolament (KEE, Euratom) Nru 1182/71 tat-3 ta’ Ġunju 1971. 3.
X’inhuma r-regoli ġenerali applikabbli dwar il-limiti taż-żmien għad-diversi kawżi ċivili regolati mill-Kodiċi ta’ Proċedura Ċivili (il-Liġi 1/2000 tas-7 ta’ Jannar 2000)? 4.
Meta att irid jitwettaq jew formalità trid titwettaq f’perjodu partikolari, x’inhuwa ż-żmien tat-tluq – jiġifieri, il-waqt inizjali minn meta jibda għaddej il-perjodu (“terminus a quo”) – ta’ dan l-att jew ta’ din il-formalità? 5.
Minn meta jibda għaddej dan il-perjodu? 6.
Jekk il-perjodu jiskadi s-Sibt, il-Ħadd jew nhar btala pubblika jew f’jum mhux tax-xogħol, jiġi estiż sa l-ewwel jum tax-xogħol segwenti? Din l-estensjoni tkun applikabbli anki meta l-perjodu in kwistjoni jkollu bħala punt ta’ tluq avveniment futur? 7.
Meta t-talba tittieħed f’ġuriżdizzjoni li għandha s-sede tagħha fit-territorju kontinentali ta’ l-Istat Membru (għal dawk li jinkludu entitajiet indipendenti mill-metropoli jew għandhom entitajiet ġeografikament separati), it-termini jiġu miżjuda għal dawk il-persuni li jgħixu/joqogħdu f’waħda minn dawn l-entitajiet jew għal dawk li jgħixu/joqogħdu barra mill-pajjiż? Jekk it-tweġiba hija iva, għal kemm żmien? 8.
Bil-kontra, meta t-talba tittieħed f’ġuriżdizzjoni li għandha s-sede tagħha f’waħda minn dawn l-entitajiet ġeografikament distinti mill-kontinent, it-termini jiġu miżjuda għal persuni li ma jgħixux/joqogħdux f’dawn l-entitajiet jew għal persuni li jgħixu/joqogħdu barra mill-pajjiż? 9.
Hemm termini għal appelli speċifiċi għal ċerti kwistjonijiet ċivili? 10.
F’emerġenza jew għal kwalunkwe kawża oħra, il-qrati jistgħu jqassru l-limiti taż-żmien biex persuna tidher quddiem il-qorti jew jiffissaw data speċjali għal dan? Bil-kontra, tali limiti jistgħu jiġu estiżi? 11.
Meta att maħsub għal parti residenti f’post fejn għandha tibbenefika minn estensjoni ta’ limitu taż-żmien jiġi notifikat f’post fejn dawk li joqogħdu hemmhekk ma jibbenefikawx minn tali estensjoni, din il-persuna titlef il-benefiċċju ta’ tali terminu? 12.
X’ inhuma s-sanzjonijiet f’każ li l-perjodi ma jiġux osservati? 1. Diversi tipi ta’ termini applikabbli skond id-diversi regoli proċedurali fi kwistjonijiet ċivili.
Skond il-liġi ċivili, il-mogħdija taż-żmien, bħala “fatt legali”, tista' tagħti bidu għall-kisba jew għat-telfien ta' dritt suġġettiv, ta' kapaċità legali jew ta' sempliċi aspettattiva. Il-kisba ta' kwalunkwe wieħed jew waħda minn dawn tingħata l-isem ġenerali ta' “preskrizzjoni akkwiżittiva”, filwaqt li t-telfien tagħhom huwa magħruf bħala “preskrizzjoni estintiva”.The Meta jagħlaq jew jiskadi perjodu ta' żmien (caducidad) ifisser li jekk il-liġi tistabbilixxi perjodu ta' żmien fiss sabiex jitwettaq att b'effett legali, id-dritt biex jitwettaq dan l-att awtomatikament jiskadi meta l-perjodu ta' żmien jintemm. B'differenza għal preskrizzjoni, tali terminu jista' jiġi vvalutat mill-qorti minn jeddha u japplika biss f'każi speċifikament provduti fil-liġi. Jekk il-perjodu jiġi interrott, jiġi sospiż għall-perjodu legalment speċifikat u ż-żmien li jkun għadda sa l-interuzzjoni jiġi kkalkulat; iż-żmien rimanenti mbagħad jerġa' jibda għaddej mill-jum wara s-sospensjoni legali tat-terminu. Strettament, “preskrizzjoni estintiva” hija l-estinzjoni ta' drittijiet u ta' pretensjonijiet għal drittijiet meta dawn ma ġewx eżerċitati fit-terminu speċifikat għal dak il-fini. Sabiex tkun legalment valida, trid tkun attivament invokata mill-parti li qed tistrieħ fuqha. Preskrizzjoni estintiva tiġi interrotta minn kwalunkwe azzjoni tad-detentur tad-dritt li ma tkunx kompatibbli ma' l-abbandun apparenti tiegħu tad-dritt minħabba li naqas milli jeżerċitah. Dawn l-azzjonijiet ġew elenkati fl-Artikolu 1973 tal-Kodiċi Ċivili (l-eżerċizzju tad-dritt quddiem il-qorti, id-domanda ekstraġudizzjarja mill-kreditur u kwalunkwe rikonoxximent tad-dejn mid-debitur). Wara l-interruzzjoni, iż-żmien jerġa' jibda għaddej mill-ġdid. Il-qrati Spanjoli konsistentement qiegħdu interruzzjoni restrittiva fuq dan il-mod kif jiġu estinti l-obbligazzjonijiet.
It-termini jistgħu jiġu espressi f'termini ta' jiem, ġimgħat, xhur jew snin.Għal finijiet ta' kalkoli, ħlief jekk ikun stipulat mod ieħor, jekk it-terminu jiġi espress f'jiem, il-perjodu jibda fil-jum li jsegwi l-ewwel jum imsemmi, li mhux inkluż fil-kalkolu. Jekk il-perjodi jiġu espressi f'xhur jew fi snin, jiġu kkalkulati bħala li għaddejjin minn data sa oħra. Jekk ma jkun hemm l-ebda ekwivalenti għad-data tat-tluq fl-aħħar xahar tal-perjodu, id-data ta' skadenza titqies bħala l-aħħar jum tax-xahar. F'dan il-każ speċifiku, il-jiem mhux tax-xogħol mhumiex inklużi (l-Artikoli 5 u 1130 tal-Kodiċi Ċivili). Għall-“kalkolu tat-termini fil-kawżi ċivili” ara d-domanda 3 ta'aktar 'l isfel.LINKS GĦAS-SITI WEB:LEĠIŻLAZZJONI ĊIVILI U KUMMERĊJALI IL-KUNSILL ĠENERALI TAL-ĠUDIKATURA (aċċess dirett għal għadd ta' siti web legali ta' interess għall-pubbliku) IL-MINISTERU TAL-ĠUSTIZZJA (informazzjoni legali) - 2. Lista tal-jiem mhux tax-xogħol skond ir-Regolament (KEE, Euratom) Nru 1182/71 tat-3 ta’ Ġunju 1971.
Rigward ir-regoli li jiggvernaw il-proċeduri amministrattivi, ir-Regolament Nru 1182/71 ġie traspost mill-Artikolu 48 tad-dispożizzjonijiet legali li jiggvernaw l-amministrazzjonijiet pubbliċi u l-proċedura amministrattiva komuni, li tipprovdi dan li ġej:
Ħlief jekk ikun provdut mod ieħor mil-liġi jew mir-regolamenti tal-Komunità Ewropea, meta t-termini jkunu espressi f'jiem dawn jitqiesu li jkunu jiem tax-xogħol u jeskludu l-Ħdud u l-btajjel pubbliċi. Meta jiġu espressi f'jiem kalendarji, dan jiġi ddikjarat fin-notifika relatata.Jekk it-terminu jiġi espress f'xhur jew fi snin, dawn jingħaddu mill-jum li jsegwi dak li fih jiġi notifikat jew ippubblikat l-att, jew mill-jum li jsegwi dak li fih applikazzjoni tiġi aċċettata jew rifjutata permezz ta' silenzju amministrattiv. Jekk mhemm l-ebda ekwivalenti għad-data tat-tluq fl-aħħar xahar tal-perjodu, id-data ta' skadenza titqies li tkun l-aħħar jum tax-xahar.Jekk l-aħħar jum tal-perjodu jkun jum mhux tax-xogħol, il-perjodu jiġi estiż sal-jum tax-xogħol li jmiss.Jekk it-terminu jiġi espress f'jiem, dawn jingħaddu mill-jum li jsegwi dak li fih l-att in kwistjoni jiġi notifikat jew ippubblikat, jew mill-jum li jsegwi dak li fih applikazzjoni tiġi aċċettata jew rifjutata permezz ta' silenzju amministrattiv.Jekk jum ikun jum tax-xogħol fil-muniċipalità jew fil-Komunità Awtonoma li fiha l-parti konċernata tkun residenti imma jkun jum mhux ta' xogħol fil-post fejn jinsab il-korp amministrattiv, jew viċe versa, jiġi trattat bħala jum mhux tax-xogħol fil-każi kollha.Il-fatt li jum ġie ddikjarat bħala jum tax-xogħol jew jum mhux tax-xogħol sabiex jiġu kkalkulati l-perjodi ta' żmien mhux bilfors jiddetermina kif jaħdmu l-uffiċċji ta' l-amministrazzjoni pubblika, is-sigħat tax-xogħol tagħhom jew l-aċċess pubbliku għar-reġistri.Kull amministrazzjoni tal-gvernijiet ċentrali u reġjonali, bla ħsara għall-kalendarju tax-xogħol uffiċjali, tiffissa kalendarju ta' jiem mhux tax-xogħol sabiex ikunu kkalkulati t-termini. Il-kalendarju approvat mill-Komunitajiet Awtonomi jinkludi l-btajjel pubbliċi, jiġifieri l-jiem mhux tax-xogħol fiż-żona fejn jinsabu l-korpi governattivi lokali. Dawn il-jiem japplikaw għal dawn il-korpi governattivi.Dan il-kalendarju jrid jiġi ppubblikat fil-gazzetta uffiċjali korrispondenti u f'midja oħra sabiex ikun żgurat li jsir magħruf mal-pubbliku, qabel ma tibda kull sena.
Il-jiem mhux tax-xogħol għal finijiet proċedurali ġew stabbiliti fl-Artikolu 182 ta' l-Att dwar il-Ġudkatura, li jiddikjara li:Is-Sibtjiet u l-Ħdud, l-24 u l-31 ta' Diċembru, il-btajjel pubbliċi nazzjonali u lokali huma jiem mhux tax-xogħol għal finijiet proċedurali. Il-Kunsill Ġenerali tal-Ġudikatura jista' jawtorizza proċeduri ġudizzjarji f'dawn il-jiem f'każi mhux espliċitament provduti mil-liġi.Is-sigħat ta' xogħol huma bejn it-8 a.m. u t-8 p.m., ħlief jekk ikun provdut mod ieħor fil-liġi.Skond l-Artikolu 183 ta' l-Att dwar il-Ġudikatura, il-jiem mhux tax-xogħol jinkludu Awwissu kollu għall-finijiet proċedurali kollha ħlief il-proċeduri ddikjarati bħala urġenti mil-liġijiet proċedurali. Madankollu, f'dawn il-jiem, il-Kunsill Ġenerali tal-Ġudikatura jista' joħroġ regolamenti li jawtorizzaw proċeduri ta' tipi oħra (ara r-risposta għal 5b) aktar 'l isfel).LINKS GĦAS-SITI WEBKalendarju ta' jiem mhux tax-xogħol ta' l-Amministrazzjoni Statali Ġenerali Spanjola fl-2005 sabiex ikunu kkalkulati t-termini 3. X’inhuma r-regoli ġenerali applikabbli dwar il-limiti taż-żmien għad-diversi kawżi ċivili regolati mill-Kodiċi ta’ Proċedura Ċivili (il-Liġi 1/2000 tas-7 ta’ Jannar 2000)?
Ir-regoli li jikkonċernaw it-termini għal kwistjonijiet ċivili jinsabu fil-Kapitolu II, it-Titolu V, il-Ktieb I (l-Artikoli 130 sa 136) tal-Kodiċi ta' Proċedura Ċivili li ssemma aktar 'il fuq. Ir-regoli prinċipali huma kif ġej:
L-azzjonijiet ġudizzjarji kollha jridu jitwettqu f'jiem tax-xogħol u matul is-sigħat tax-xogħol. Il-jiem tax-xogħol huma l-jiem kollha tas-sena ħlief il-Ħdud, il-btajjel nazzjonali u lokali u Awwissu kollu. Is-sigħat tax-xogħol huma bejn it-8 a.m. u t-8 p.m., ħlief jekk ikun provdut mod ieħor fil-liġi. Is-sigħat bejn it-8 p.m. u l-10 p.m. jitqiesu wkoll bħala sigħat tax-xogħol għal finijiet ta' notifika u ta' infurzar.Il-proċeduri tal-qorti jridu jitwettqu sa ċerti termini u f'ċerti perjodi ta' żmien, u wara li jagħlqu l-parti konċernata ma jkollhiex aktar id-dritt li twettaq l-azzjoni in kwistjoni. L-Iskrivan tal-Qorti jirrikordja t-terminu tal-perjodu ta' żmien fil-fajl tal-każ u jew jieħu azzjoni skond dan, jekk ikun ikkwalifikat li jagħmel dan, jew jinforma lill-qorti sabiex tkun tista' tieħu d-deċiżjoni xierqa.Il-qrati ċivili, jew minn jeddhom jew fuq it-talba tal-parti kkonċernata, jistgħu jħallu li jitwettqu proċeduri tal-qorti f'jiem mhux tax-xogħol jew matul sigħat mhux tax-xogħol jekk dewmien f'dawn il-proċeduri jista' jkun serjament ta' detriment għall-partijiet, jipprevjeni l-amministrazzjoni xierqa tal-ġustizzja jew jagħmel deċiżjoni tal-qorti ineffettiva. Dan huwa l-każ fejn għandhom x'jaqsmu l-“miżuri urġenti” (eż. ammissjoni mhux volontarja fi sptar psikjatriku, jew miżuri tal-qorti li ttieħdu fl-“aħjar interess” ta' minorenni f'kunflitti li jinqalgħu f'kawżi ċivili). Tali miżuri jistgħu jittieħdu f'Awwissu mingħajr ma jkun hemm għalfejn awtorizzazzjoni espliċita. Bl-istess mod, mhix meħtieġa awtorizzazzjoni jekk il-miżuri urġenti li nbdew matul is-sigħat tax-xogħol iridu bilfors jitkomplew f'sigħat mhux tax-xogħol. Fuq
Il-perjodu ta' żmien jibda għaddej mill-jum li jsegwi dak tan-notifika legali tal-bidu tal-perjodu, u jinkludi l-aħħar jum tal-perjodu, li jiskadi f'24 siegħa. Madankollu, jekk perjodu ta' żmien jibda għaddej hekk kif jiskadi ieħor, dan il-perjodu l-ġdid jiġi kkalkulat, mingħajr ma jkun hemm għalfejn notifika ġdida, mill-jum li jsegwi t-terminu tal-perjodu preċedenti. Il-jiem mhux tax-xogħol jiġu esklużi mill-kalkoli tal-perjodi espressi f'jiem. Il-perjodi espressi f'xhur jew fi snin jiġu kkalkulati minn data sa oħra. Jekk ma jkun hemm l-ebda ekwivalenti għad-data tat-tluq fl-aħħar xahar tal-perjodu, id-data ta' skadenza titqies li tkun l-aħħar jum tax-xahar. Jekk dokument irid jitressaq f'ċertu terminu, jista' jiġi ppreżentat sa 15-il jum mill-jum tax-xogħol li jsegwi d-data ta' skadenza tal-perjodu fir-reġistru tal-qorti jew fl-uffiċċju jew fis-servizz tar-reġistru stipulat, jekk ikun hemm. Fil-kawżi ċivili, id-dokumenti ma jistgħux jitressqu quddiem qorti li tipprovdi servizz ta' emerġenza.Il-perjodi ta' żmiem ma jistgħux jiġu estiżi. Madankollu, jekk ma jistax ikun hemm konformità ma' perjodu jew ma' terminu minħabba raġunijiet ta' force majeure, il-perjodu jista' jiġi interrott jew it-terminu jiġi estiż, f'liema każ il-perjodu jkompli għaddej hekk kif il-kawża ta' l-interruzzjoni jew ta' l-estensjoni tkun waqfet. Il-qorti, jew minn jeddha jew fuq it-talba tal-parti li qed tbati s-sitwazzjoni, trid issib evidenza ta' tali sitwazzjoni ta' force majeure f'seduta li għaliha jattendu l-partijiet l-oħra.LINKS GĦAS-SITI WEBIL-KODIĊI TA' PROĊEDURA ĊIVILI (l-Att 1/2000 tas-7 ta' Jannar 2000) 4. Meta att irid jitwettaq jew formalità trid titwettaq f’perjodu partikolari, x’inhuwa ż-żmien tat-tluq – jiġifieri, il-waqt inizjali minn meta jibda għaddej il-perjodu (“terminus a quo”) – ta’ dan l-att jew ta’ din il-formalità?
Il-perjodu ta' żmien jibda għaddej mill-jum li jsegwi d-data tan-notifika relatata, u jinkludi l-aħħar data tal-perjodu li jintemm f'nofs il-lejl (24.00). Madankollu, jekk ikun hemm perjodu ta' żmien legalment stipulat li jibda għaddej hekk kif jiskadi ieħor, dan il-perjodu l-ġdid jiġi kkalkulat, mingħajr ma jkun hemm għalfejn notifika ġdida, mill-jum li jsegwi t-terminu tal-perjodu preċedenti. Ir-regoli kollha li jiggvernaw “atti ġudizzjarji ta' notifika” jinsabu fl-Artikoli 149 sa 168 tal-Kodiċi ta' Proċedura Ċivili.
LINK GĦAN-NOTA TA' INFORMAZZJONI: In-notifika tad-dokumenti - SPANJA
5. Minn meta jibda għaddej dan il-perjodu?
L-Artikolu 132 tal-Kodiċi ta' Proċedura Ċivili jiddikjara li l-proċeduri tal-qorti jridu jitwettqu sat-termini jew fil-perjodi ta' żmien stipulati għal kull waħda u li fejn ma jkun speċifikat l-ebda perjodu jew fejn ma jkun speċifikat l-ebda terminu, il-proċedura trid titwettaq mill-aktar fis possibbli.Jekk jiġi espress f'jiem, l-ewwel jum jingħadd? L-Artikolu 133 tal-Kodiċi ta' Proċedura Ċivili jiddikjara li l-perjodu ta' żmien jibda jgħodd mill-jum li jsegwi dak li fih jinħareġ avviż li beda l-perjodu, u jinkludi l-aħħar jum tal-perjodu, li jintemm f'nofs il-lejl (24.00).L-Artikolu 151(2) tal-Kodiċi ta' Proċedura Ċivili jiddikjara li n-notifiki lis-servizz legali Statali u lill-prosekutur pubbliku, kif ukoll dawk mogħtija permezz tas-servizzi ta' notifika organizzati mill-Assoċjazzjonijiet ta' l-Avukati tal-Qrati, jitqiesu li saru fil-jum li jsegwi d-data tar-riċeviment indikata fid-dokument.Meta perjodu jiġi espress f'jiem, dan ikun qed jirreferi għal jiem kalendarji jew għal jiem tax-xogħol? Il-jiem mhux tax-xogħol jiġu esklużi mill-kalkloli tal-perjodi espressi f'jiem.Għall-finijiet tal-perjodi indikati għall-miżuri urġenti msemmija fl-Artikolu 131(2) tal-Kodiċi ta' Proċedura Ċivili (l-azzjonijiet tal-qorti li, jekk jiddewmu, jistgħu jkunu serjament ta' deteriment għall-partijiet, jipprevjenu l-amministrazzjoni xierqa tal-ġustizzja u jagħmlu deċiżjoni tal-qorti ineffettiva), il-jiem mhux tax-xogħol jinkludu biss il-Ħdud u l-btajjel pubbliċi u mhux ix-xahar ta' Awwissu.
U meta l-perjodu jiġi espress f'xhur jew fi snin?Il-perjodi espressi f'xhur jew fi snin jiġu kkalkulati minn data sa oħra.Jekk ma jkun hemm l-ebda ekwivalenti għad-data tat-tluq fl-aħħar xahar tal-perjodu, id-data ta' skadenza titqies li tkun l-aħħar jum tax-xahar.Meta jiskadu tali perjodi ta' żmien?Rigward il-perjodi ta' żmien sabiex jitressqu d-dokumenti tal-qorti, l-Artikolu 135 tal-Kodiċi ta' Proċedura Ċivili jiddikjara li:Jekk dokument irid jitressaq f'ċertu terminu, jista' jkun ippreżentat sa 15-il jum mill-jum tax-xogħol li jsegwi d-data ta' skadenza tal-perjodu fir-Reġistru tal-Qorti jew fl-uffiċċju jew fis-servizz ċentrali tar-reġistru, jekk ikun indikat.F'kawżi ċivili, id-dokumenti ma jistgħux jitressqu quddiem qorti li tipprovdi servizz ta' emerġenza.L-iskrivani tal-qorti jew l-uffiċjali maħtura minnhom biss jistgħu jirreġistraw il-jum u l-ħin ta' meta jitressqu t-talbiet, id-dokumenti li jagħtu bidu għall-proċeduri u kwalunkwe dokument ieħor li jrid jitressaq f'perjodu ffissat ta' żmien.Fil-każi kollha, il-persuna li tressaq id-dokument tingħata rċevuta li tiddikjara d-data u l-ħin meta tressaq id-dokument. Jingħataw irċevuti wkoll għal kopji waħdanija tad-dokumenti mressqa.Jekk il-qrati u l-partijiet ikollhom il-mezzi tekniċi meħtieġa sabiex jibagħtu u jirċievu dokmenti b'tali mod li l-awtentiċità tagħhom tkun garantita u jista' jinżamm rekord affidabbli tad-data ta' meta ntbagħtu, tad-data tar-riċeviment u tal-kontenut tagħhom, jistgħu jintbagħtu b'dawn il-mezzi. Tinħareġ irċevuta bil-mod tas-soltu u d-dokumenti jitqiesu bħala li tressqu fil-perjodu ta' żmien legalment stipulat sabiex ikunu eżerċitati d-drittijiet jew ikun hemm konformità mad-dmirijiet.Madankollu, biex ikun hemm konformità mar-rekwiżiti legali li jikkonċernaw evidenza u s-sottomissjoni ta' dokumenti oriġinali u ta' kopji awtentikati, dawn l-oriġinali u l-kopji awtentikati jridu jintbagħtu lill-qorti fi żmien tlett ijiem wara li d-dokumenti jkunu ntbagħtu billi jintużaw il-mezzi li ġew indikati fil-paragrafu preċedenti.
6. Jekk il-perjodu jiskadi s-Sibt, il-Ħadd jew nhar btala pubblika jew f’jum mhux tax-xogħol, jiġi estiż sa l-ewwel jum tax-xogħol segwenti? Din l-estensjoni tkun applikabbli anki meta l-perjodu in kwistjoni jkollu bħala punt ta’ tluq avveniment futur?
Il-perjodi ta' żmien li jintemmu l-Ħadd jew f'jum mhux tax-xogħol ieħor jitqiesu bħala li jiġu estiżi sal-jum tax-xogħol li jmiss.Madankollu, jekk perjodu ta' żmien jibda għaddej hekk kif jiskadi ieħor, dan il-perjodu l-ġdid jiġi kkalkulat, mingħajr ma jkun hemm għalfejn notifika ġdida, mill-jum li jsegwi t-terminu tal-perjodu preċedenti u tapplika d-dispożizzjoni relatata mal-perjodi li jintemmu f'jiem mhux tax-xogħol.
7. Meta t-talba tittieħed f’ġuriżdizzjoni li għandha s-sede tagħha fit-territorju kontinentali ta’ l-Istat Membru (għal dawk li jinkludu entitajiet indipendenti mill-metropoli jew għandhom entitajiet ġeografikament separati), it-termini jiġu miżjuda għal dawk il-persuni li jgħixu/joqogħdu f’waħda minn dawn l-entitajiet jew għal dawk li jgħixu/joqogħdu barra mill-pajjiż? Jekk it-tweġiba hija iva, għal kemm żmien?
Għalkemm Spanja tinkludi l-Gżejjer Baleariċi, il-Gżejjer Kanari, Ceuta u Melilla minbarra t-territorju kontinentali, mhemm l-ebda regolament speċjali li jikkonċerna termini proċedurali għal żoni mhux kontinentali.
8. Bil-kontra, meta t-talba tittieħed f’ġuriżdizzjoni li għandha s-sede tagħha f’waħda minn dawn l-entitajiet ġeografikament distinti mill-kontinent, it-termini jiġu miżjuda għal persuni li ma jgħixux/joqogħdux f’dawn l-entitajiet jew għal persuni li jgħixu/joqogħdu barra mill-pajjiż?
Ara r-riposta għad-domanda preċedenti.
9. Hemm termini għal appelli speċifiċi għal ċerti kwistjonijiet ċivili?
Hemm terminu ġenerali għall-preparazzjoni (avviż) u għad-depożitu (sostanzjar) ta' l-appelli għall-kwistjonijiet ċivili kollha. It-terminu biex isir appell huwa ta' ħamest ijiem min-notifka tas-sentenza (l-Artikioli 457 u 479 tal-Kodiċi ta' Proċedura Ċivili). It-terminu biex ikun iddepożitat appell huwa ta' 20 jum mid-data meta l-qorti tammetti r-rikors.
10. F’emerġenza jew għal kwalunkwe kawża oħra, il-qrati jistgħu jqassru l-limiti taż-żmien biex persuna tidher quddiem il-qorti jew jiffissaw data speċjali għal dan? Bil-kontra, tali limiti jistgħu jiġu estiżi?
Fi proċeduri orali (li l-ambitu tagħhom ġie stabbilit fl-Artikolu 250 tal-Kodiċi ta' Proċedura Ċivili) mhemm l-ebda proċedura bil-miktub sabiex wieħed jidher quddiem il-qorti u biex wieħed jagħti risposta. Minflok, l-ordni tal-qorti li tammetti l-ilment irid jindika li s-seduta se ssir fid-data bejn 10 ijiem u 20 jum minn dik meta ssejħu l-partijiet (l-Artikolu 440 tal-Kodiċi ta' Proċedura Ċivili).Waqt kawża ordinarja (li l-ambitu tagħha ġie stabbilit fl-Artikolu 249 tal-Kodiċi ta' Proċedura Ċivili), il-konvenut irid iressaq risposta fi żmien 20 jum mid-data meta ssejjaħ (l-Artikolu 404 tal-Kodiċi ta' Proċedura Ċivili).It-termini sabiex wieħed jidher quddiem il-qorti jew sabiex jagħti risposta ma jistgħux jitqassru jew jiġu estiżi. Il-memorandum ta' spjegazzjoni għall-Kodiċi ta' Proċedura Ċivili jipproponi li l-perjodu ta' aġġudikazzjoni jinqata' b'mod drastiku u jiġu stabbiliti termini aktar realistiċi għal kwistjonijeti oħra, ibbażati fuq l-esperjenza estensiva miksuba taħt l-Att preċedenti ta' l-1881. Jirrakkomanda termini qosra u raġonevoli li jippermettu li sentenza tingħata mingħajr dewmien b'reazzjoni għat-talbiet għal protezzjoni effettiva tal-qorti. L-Artikolu 134(1) tal-Kodiċi ta' Proċedura Ċivili jiddikjara li t-termini stabbiliti fil-Kodiċi ma jistgħux jiġu estiżi.B'mod eċċezzjonali, il-perjodi ta' żmien jistgħu jiġu interrotti u t-termini jistgħu jiġu estiżi għal raġunijiet ta' force majeure:
Skond id-dispożizzjonijiet ġenerali ta' l-Artikolu 134(2) tal-Kodiċi ta' Proċedura Ċivili. Il-qorti, jew minn jeddha jew fuq it-talba tal-parti affetwata mis-sitwazzjoni, trid issib evidenza ta' force majeure f'seduta li għaliha jattendu l-partijiet l-oħra.Ladarba tkun iffissata data għas-seduta, jekk kwalunkwe persuna minn dak li ġew imsejħa sabiex jidhru quddiem il-qorti ma tkunx tista' tagħmel dan minħabba raġunijiet ta' force majeure jew kawżi simili, hija għandha tinforma immedjatament lill-qorti, fejn jipprovdi evidenza tar-raġuni u titlob seduta jew deċiżjoni ġdida (l-Artikoli 183(1), 189 u 430 tal-Kodiċi ta' Proċedura Ċivili). Titħabbar seduta ġdida jekk l-evidenza tas-sitwazzjoni tiġi aċċettata u jekk din is-sitwazzjoni ma tipprevjenix lil dawn li ġejjin milli jattendu: l-avukat (l-Artikoli 183(2) u 188(1)(5) u (6) tal-Kodiċi ta' Proċedura Ċivili) jew parti li l-preżenza tagħha hija meħtieġa għaliex mhix megħjuna minn avukat jew iridu jsirulha xi domandi (l-Artikoli 183(3) u 188(4) tal-Kodiċi ta' Proċedura Ċivili) jew xhud jew espert. Bħala alternattiva, xhud jew espert jista' jissejjaħ għal eżami ta' l-evidenza barra mill-kawża, ladarba l-partijiet ikunu nstemgħu (l-Artikolu 183(4) tal-Kodiċi ta' Proċedura Ċivili). It-terminu ta' żmien għal persuna f'disprezz tal-qorti biex titlob annullament ta' sentenza finali jista' jiġi estiż fil-każ ta' force majeure (l-Artikolu 502(2) tal-Kodiċi ta' Proċedura Ċivili).Jekk l-evidenza tiġi eżaminata matul il-fażijiet preliminari tal-kawża (dan jista' jiġi awtorizzat mill-imħallef jekk ikun hemm biża' valida li l-evidenza in kwistjoni ma tkunx tista' tiġi eżaminata fl-istadju tas-soltu tal-proċedura - ara l-Artikolu 293 et seq. tal-Kodiċi ta' Proċedura Ċivili), l-ilment irid jiġi ppreżentat fi żmien xahrejn mill-eżami ta' l-evidenza sakemm ma jiġix ippruvat li ma kienx possibbli li jingħata bidu għall-kawża fit-terminu għal raġunijiet ta' force majeure jew kawżi simili (l-Artikolu 295(3) tal-Kodiċi ta' Proċedura Ċivili).
11. Meta att maħsub għal parti residenti f’post fejn għandha tibbenefika minn estensjoni ta’ limitu taż-żmien jiġi notifikat f’post fejn dawk li joqogħdu hemmhekk ma jibbenefikawx minn tali estensjoni, din il-persuna titlef il-benefiċċju ta’ tali terminu?
12. X’ inhuma s-sanzjonijiet f’każ li l-perjodi ma jiġux osservati?
Persuna li tonqos milli tikkonforma ma' terminu proċedurali titlef id-dritt li twettaq l-azzjoni in kwistjoni (l-Artikolu 136 tal-Kodiċi ta' Proċedura Ċivili).Rigward meta l-konvenut jidher quddiem il-qorti waqt il-kawża, jiġi ddikjarat li jkun f'disprezz tal-qorti (l-Artikoli 442(2) u 496(1) tal-Kodiċi ta' Proċedura Ċivili) u l-kawża tkompli mingħajr ma jerġa' jissejjaħ. Jiġi notifikat biss b'din id-deċiżjoni u bid-deċiżjoni finali li ttemm il-kawża (l-Artikolu 497 tal-Kodiċi ta' Proċedura Ċivili).Jekk il-qrati u l-istaff ġudizzjarju jonqsu milli jikkonformaw mat-termini ġudizzjarji mingħajr kawża xierqa jkunu suġġetti għal azzjoni dixxiplinari skond l-Att dwar il-Ġudikatura, mingħajr detriment għad-dritt tal-parti leża li tiftaħ kawżi oħra ta' responsabbiltà (l-Artikolu 132(3) tal-Kodiċi ta' Proċedura Ċivili).
« Skadenzi taż-Żmien skond il-Proċedura - Informazzjoni Ġenerali | Spanja - Informazzjoni Ġenerali »